
VENDIM
Nr. 886, datë 30.12.2019

PËR NJË SHTESË FONDI NË BUXHETIN E MIRATUAR PËR VITIN 2019, PËR MINISTRINË E INFRASTRUKTURËS DHE ENERGJISË, PËR PËRBALLIMIN E SHPENZIMEVE PËR INSPEKTIMIN DHE VLERËSIMIN E DËMEVE NË NJËSITË E VETËQEVERISJES VENDORE, TË PREKURA NGA FATKEQËSIA NATYRORE E TËRMETIT TË DATËS 26.11.2019

Në mbështetje të nenit 100 të Kushtetutës, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar,  të nenit 13, të ligjit nr. 99/2018, “Për buxhetin e vitit 2019”, të ndryshuar, dhe të aktit normativ nr. 9, datë 16.12.2019, të Këshillit të Ministrave, “Për përballimin e pasojave të fatkeqësisë natyrore”, me propozimin e ministrit të Shtetit për Rindërtimin dhe ministrit të Financave dhe Ekonomisë, Këshilli i Ministrave

VENDOSI:

1. Ministrisë së Infrastrukturës dhe Energjisë, për përballimin e shpenzimeve për inspektimin dhe vlerësimin e thelluar të dëmeve në njësitë e vetëqeverisjes vendore, sipas lidhjes nr. 1 bashkëlidhur këtij vendimi, të prekura nga fatkeqësia natyrore e tërmetit të datës 26.11.2019, në buxhetin e miratuar për vitin 2019 i shtohet fondi prej 70 000 000 (shtatëdhjetë milionë) lekësh, nga i cili: 
a) 30 000 000 (tridhjetë milionë) lekë si shpenzime korente për Bashkinë Tiranë, sipas kërkesave të përcaktuara në lidhjen nr. 1;
b) 40 000 000 (dyzet milionë) lekë në formën e transfertës, në artikullin 604, për Institutin e Ndërtimit, sipas kërkesave për bashkitë e tjera të përcaktuara në lidhjen nr.1. 
2. Vlera prej 70 000 000 (shtatëdhjetë milionë) lekësh përballohet nga fondi rezervë i buxhetit të shtetit, i miratuar për vitin 2019.
3. Ngarkohen ministri i Shtetit për Rindërtimin, Ministria e Infrastrukturës dhe Energjisë, Ministria e Financave dhe Ekonomisë, Instituti i Ndërtimit dhe njësitë e vetëqeverisjes vendore sipas lidhjes nr.1 për zbatimin e këtij vendimi.  
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

LIDHJA NR.1

TABELA ME PËRMBAJTJEN E KËRKESAVE TË BASHKIVE PËR INSPEKTIM DHE VLERËSIM TË THELLUAR TË PALLATEVE DHE NDËRTESAVE INDIVIDUALE

	Nr.
	Bashkia
	Pallate
	Ndërtesa individuale

	1.
	Tiranë
	448
	548

	2.
	Durrës
	62
	557

	3.
	Kavajë
	25
	30

	4.
	Shijak
	30
	550

	5.
	Vorë
	20
	596

	6.
	Kamëz
	12
	150

	7.
	Krujë
	93
	1500

	8.
	Kurbin
	58
	401

	9.
	Lezhë
	14
	214

	10.
	Mirditë
	2
	77

	
	Totali
	764
	4623

